The Wheel of Time
The Wheel of Time (Rota temporis) est series mythistoriarum phantasticarum a Iacobo Oliverio Rigney minore, pseudonymo Roberto Jordan, scriptarum. Series quattuordecim libros principales, unum prooemium, aliosque libros coniunctos continet. Jordan primum librum The Eye of the World anno 1984 coepit et anno 1990 edidit. Anno 2007 mortuus est, duodecimo libro non perfecto. Brandon Sanderson notis auctoris, eius vidua volente, seriem perfecit et tria volumina ultima inter annos 2009 et 2013 edidit. In The Wheel of Time Jordan elementis fabularum Europaearum et Asiaticarum utens mundum personis, terris, populis, rebusque magicis divitem creavit. Series perfecta ad proemium Hugo nominata est.